《诜十二弟以冬菊盆为余寿此花品金色而中心作》
宋代·舒岳祥

弟以冬菊为兄寿，临风多情为三嗅。
煌煌金碗覆金柈，葱管玲三明艳透。
重阳曾见金佛头，顶似旋螺踊泡沤。
别有一种金荔子，心中簇簇高堆起。
此时众菊争纷敷，二品於中亦自殊。
况此千林骨立后，何从得此金覆盂。
从来菊号霜下杰，今当唤作雪中英。
雪中松柏不若贞，孔云后凋特晚耳，
冬岭落毛钗乱横。水仙山礬何足道，
此花便是梅花兄。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。